(สร้างจากนวนิยายของ วิลเลียม แลนเดย์)
คุณว่าผมจะชนะใช่ไหม
ถ้าไม่ชนะก็คงแปลก คดีฆาตกรรมแรกของคุณใช่ไหม
ดูออกขนาดนั้นเลยเหรอ
เปล่าๆ คุณทำได้ดี มันไปได้สวยเลยทีเดียว
ผมขอบใจจริงๆ ที่คุณสละเวลามาคุยด้วย
โอ๊ย ไม่มีปัญหาเลย ที่จริงผม... มีจดเอาไว้ด้วย
ถ้าคุณอยากฟังน่ะนะ
เอาสิ ดี ว่ามาเลย
ถ้างั้น...
- เอาละ ตอนคุณเริ่มเบิกความ - โอเค
คุณไม่ได้มองไปที่เขา จำเลยน่ะ
- ผมไม่มองเหรอ - ไม่
ผมไม่ได้หมายถึง การเหลือบมองตอนเดินผ่าน
คุณต้องทำให้ลูกขุนเห็น ว่าคุณมองเข้าไปในดวงตา
ของจำเลยแล้วพูดว่า "มีความผิด" ได้
ถ้าคุณแสดงให้เห็นว่า คุณกล้าทำแบบนั้น พวกเขาก็จะกล้า
โอเค ยอดไปเลย
มีอะไรอีก
ผมสังเกตเห็นว่า คุณยืนห่างจากที่นั่งลูกขุน
คุณควรต้องอยู่ ใกล้พวกเขาให้มากที่สุด
ให้พวกเขารู้สึก ว่าคุณเป็นพวกเดียวกัน
คุณ... คุณพูดชื่อจำเลยตั้งสี่ครั้ง
ผมไม่ควรทำแบบนั้นเหรอ
ให้คิดซะว่าเขาไม่มีชื่อ เขาคือจำเลย
ทนายเขาจะทำทุกอย่าง ให้เขาดูเป็นมนุษย์ขึ้นมาอยู่แล้ว
อย่าไปช่วยให้งานเขาง่ายขึ้น
อีกแก้วไหมครับ
- ไม่ครับ พอแล้ว - เอาสิ แน่นอนอยู่แล้ว
เอาน่า ผมเลี้ยง
คุณคิดจริงๆ สินะว่าผมจะชนะ
ทีนี้นะ เจค็อบ ฉันรู้ว่าฉันเคยบอกเธอแล้ว...
ขอให้ทุกคนในศาลยืนขึ้น
ฟังทางนี้ ฟังทางนี้
ทุกคนที่มีบทบาทต่อหน้า ผู้พิพากษาเฟรนช์ผู้ทรงเกียรติ
ผู้พิพากษาแห่งศาลสูง
บัดนี้ได้นั่งอยู่ภายในเครือรัฐ และทำเพื่อเครือรัฐ
จงเข้ามาใกล้ๆ ให้ความสนใจ และเราจะรับฟังคุณ
ขอพระเจ้าปกป้องเครือรัฐแมสซาชูเซตส์ และศาลอันทรงเกียรติที่สุดนี้
เปิดศาลเรียบร้อย กรุณานั่งลงได้
คำฟ้องหมายเลข 08-44-07 ระหว่าง เครือรัฐกับเจค็อบ โอเวน บาร์เบอร์
ข้อหาฆ่าผู้อื่นโดยเจตนา หนึ่งกระทง
ตัวแทนจำเลย โจแอนนา ไคลน์
ตัวแทนเครือรัฐ ผู้ช่วยอัยการเขต นีล โลจูดิซ
มีคำร้องใดๆ ที่อยากยื่น ก่อนที่เราจะตรวจสอบทัศนคติลูกขุนไหม
มีอยู่สองสามเรื่องค่ะ ใต้เท้า
เรื่องแรก บิดาของจำเลย แอนดรูว์ บาร์เบอร์
ต้องการขึ้นศาลในคดีนี้ ในนามของจำเลย
หากศาลอนุญาต เขาจะมาเป็น ทนายร่วมกับฉันในการพิจารณาคดี
ตัดสินใจดีแล้วใช่ไหม คุณไคลน์
เป็นความประสงค์ ของทางครอบครัวค่ะ ใต้เท้า
ก็ได้ คุณบาร์เบอร์ มานั่งด้านหน้าได้ มีอะไรอีก
ใต้เท้าคะ ฉันได้ยื่นคำร้อง ตั้งแต่เริ่มต้นคดี
ให้ละเว้นการพาดพิงถึง ปู่ของจำเลย วิลเลี่ยม บาร์เบอร์
ผู้ซึ่งปัจจุบันกำลังรับโทษจำคุก ตลอดชีวิตข้อหาฆ่าผู้อื่นโดยเจตนา
เราเชื่อว่าเครือรัฐอาจพยายามเกริ่น ถึงข้อเท็จจริงนี้ ให้ลูกขุนมีอคติ
ใต้เท้าครับ ฝ่ายเครือรัฐขอแย้ง
ประวัติความรุนแรงของคนในครอบครัว มีประเด็นเชื่อมโยงอย่างสำคัญ
ใต้เท้าคะ ลูกความของฉัน ไม่เคยพบสักครั้ง...
ผมเข้าใจ ผมอ่านคำร้องแล้ว
การท้วงติงของจำเลย เป็นที่รับทราบและรอพิจารณา
หากทางเครือรัฐตัดสินว่า
ประวัติของวิลเลี่ยม บาร์เบอร์ มีความจำเป็นต่อคดีของเขา
เขาจะต้องแจ้งทางฝ่ายจำเลยก่อน จากนั้นเราจะพิจารณาในเรื่องนั้น
ไม่เช่นนั้น เรื่องนี้ก็จะไม่เข้าหูคณะลูกขุน
ขอบคุณค่ะ ใต้เท้า
ครับ ใต้เท้า
เรื่องสุดท้าย ฝ่ายจำเลย ขอเพิ่มรายชื่อพยานอีกสองคน
แมทธิว แม็คแกร็ธ และลีโอนาร์ด แพตซ์
- เครือรัฐว่าไง - เราไม่มีปัญหาครับ ใต้เท้า
เอาละ เชิญกองลูกขุนมาเลย
ขอให้ลูกขุนทุกคนลุกขึ้น
คนขับรถเมล์ปลดเกษียณ ทำงานกับเด็กๆ ดีเลย
ใช่ ฉันชอบเธอ ขอบใจจ้ะ เอลเลน
คนพวกนั้นเอาแต่จ้องผม
เดี๋ยวเธอก็ชินเอง
ให้สายตาเธออยู่กับผู้พิพากษา... ไม่ก็กับพ่อเธอหรือกับฉัน
อย่าให้พวกเขามีเหตุผลที่จะไม่ชอบเธอ อย่าแสดงสีหน้า โอเคไหม
ที่ผ่านมาเธอทำได้ดีแล้ว
ทำได้ดีกันทุกคน
ดูสิครับ จำเลยไม่ได้เป็น แค่เด็กผู้ชายทั่วไป
ไม่เลย มีบางอย่างทำให้เขาแตกต่าง
พ่อของเขา
พ่อที่เป็นหัวหน้าผู้ช่วยอัยการเขต
เป็นบุคคลสำคัญในตึกนี้
เป็นเวลาหลายปี จำเลยได้มองดูพ่อของเขา
ทำหน้าที่เป็นอัยการ ในคดีฆาตกรรมสำคัญๆ ในประเทศนี้
เขาฟังสิ่งที่พูดคุยกันในช่วงมื้อค่ำ บังเอิญได้ยินที่คุยเรื่องงาน
คุณอาจพูดได้เลยว่า การฆาตกรรมนั้นเป็นเรื่องปกติในบ้าน
แต่ยังไงก็ตาม คำถามคือ "ทำไม"
ทำไม...
เด็ก ม.สองถึงได้ฆ่าเพื่อนร่วมชั้น
เราต่างก็เคยไปโรงเรียนกันมาแล้ว
เรารู้ว่าเด็กๆ อาจใจร้ายใส่กันได้
เดี๋ยวพวกคุณจะได้ยินคำให้การ ว่าผู้เคราะห์ร้ายในคดีนี้
เบ็น ริฟกิ้น ยั่วโมโหจำเลย
ไม่ใช่เรื่องน่าแปลกอะไร แต่ก็ไม่ใช่สิ่งที่ดี
เบ็นล้อเลียนเด็กหนุ่มคนนี้โดยไม่คิด
โดยไม่รู้ถึงความสามารถที่ซ่อนอยู่ หรือแม้แต่แรงปรารถนาที่จะฆ่า
ขอค้านค่ะ
เห็นด้วยกับคำค้าน
คณะลูกขุนจะไม่สนใจข้อสังเกตสุดท้าย เรื่องแรงปรารถนาของจำเลย
ซึ่งถือเป็นการคาดเดา
และดังนั้น ในวันที่ 12 เมษายน
จำเลยเดินเข้าไปในป่า ของสวนสาธารณะโคลด์สปริง
พร้อมด้วยมีดในกระเป๋าและแผนการในหัว
เขาซุ่มรอเหยื่อหรือไม่ หรือมีการพูดคุยกันก่อน
เบ็นอาจจะเรียกชื่อที่ตั้งให้เขา
หรืออาจจะข่มขู่เขา
เราไม่มีทางรู้
เรารู้แค่ว่า
คือจำเลยได้ปักมีดของเขาลงไป ที่หน้าอกของเบ็น ริฟกิ้น สามครั้ง
คร่าชีวิตเขา
บาดแผล...
ที่มีระยะเท่าๆ กันสามแผล
หนึ่ง
สอง
สาม
คุณเห็นโศกนาฏกรรมเลวร้ายแบบนี้ และมันทำให้คุณโกรธเกรี้ยว
คุณอยากให้มีใครสักคนชดใช้
ฉันเองก็เหมือนกัน
มันเป็นปกติของมนุษย์
แต่เจค็อบ บาร์เบอร์ นั้นบริสุทธิ์
และฉันขอพูดแบบนั้นอีกครั้ง จะได้ไม่มีการเข้าใจผิด
เจค็อบ บาร์เบอร์ เป็นผู้บริสุทธิ์โดยแท้
หากคุณเข้าใจว่า แท้จริงแล้วเกิดอะไรขึ้นในวันนั้น
คุณจะเห็นว่าความจริงคดีนี้ เป็นการด่วนตัดสิน
ยกตัวอย่างเช่น รอยนิ้วมือ
ที่ฝ่ายโจทก์เห็นว่า เป็นเรื่องสำคัญมากๆ
เดี๋ยวคุณจะได้รู้ค่ะ ว่ามันไปอยู่ตรงนั้นได้ยังไง
ก็อย่างที่เจค็อบ บอกกับตำรวจที่ไปจับเขา
ในทันทีที่เขาถูกถาม
เขาเห็นเพื่อนร่วมชั้นนอนอยู่ที่พื้น แล้วเขาก็พยายามจะช่วย
และเมื่อเขาพบว่าเบ็นตายแล้ว เห็นเลือดท่วมตัว เขาก็ตกใจกลัว
เขากลัวว่าถ้าเขาบอกคนอื่นเรื่องศพ เขาจะกลายเป็นผู้ต้องสงสัย
ยังไงนี่ก็คือเบ็น ริฟกิ้น คนที่เคยแกล้งเขา
ทุกคนรู้เรื่องนั้นดี มันจะดูเป็นยังไงล่ะคะ
เจค็อบคิดไหมว่าเขาน่าจะกล้ากว่านี้ และบอกความจริงไปตั้งแต่ต้น
แน่นอนว่าเขาคิด
มันเป็นความผิดที่แย่ที่สุดที่เขาทำ เป็นความผิดพลาดที่เลวร้ายน่าขนลุก
แต่เขาเป็นแค่เด็ก
และฉันไม่สนว่าทางรัฐ จะพยายามดำเนินคดีกับเขายังไง
เขาเป็นเด็กอายุ 14
และเด็กๆ ก็ทำพลาดกันได้
แต่เราสิเป็นผู้ใหญ่...
ที่มีหน้าที่สำคัญยิ่งอยู่ตรงหน้า
เด็กคนหนึ่งตายไป
อย่าชดเชยด้วยการ ทำลายชีวิตเด็กอีกคนเลย
นั่นไม่ใช่ความยุติธรรม
เป็นแค่อีกโศกนาฏกรรมหนึ่ง
คุณบาร์เบอร์ ทางนี้
คุณบาร์เบอร์ คุณมีอะไรจะพูดไหมครับ
ขอทางให้เราด้วยค่ะ ได้โปรด
ขอทางหน่อย
คุณบาร์เบอร์ คุณว่าเขาผิดหรือเปล่า
เชิญทางนี้หน่อยค่ะ
เป็นคนคนเดียวกันแน่นอน
ใช่ ผมมั่นใจ รถลินคอล์นสีน้ำเงิน
ใช่
ป้ายทะเบียนที่ผมส่งให้ยังอยู่ใช่ไหม
ได้เลย
ขอบคุณนะ ดัฟฟ์
เรื่องอะไรคะนั่น
เรื่องมันยาวน่ะ ไว้ผมจะเล่าให้ฟัง
โอเค อย่าลืมให้พวกเขา ได้พักผ่อนด้วยนะคะ
- คืนนี้ฉันจะโทรหา - ได้ครับ
ขอดูใบขับขี่ค่ะ
ผมทำอะไรเหรอ
ขอดูใบขับขี่
ผมมีสิทธิ์นั่ง อยู่ในรถตัวเองไม่ใช่เหรอ
คุณปฏิเสธที่จะแสดง บัตรประจำตัวให้ฉันดูใช่ไหม
ผมเปล่าปฏิเสธอะไรเลย
ผมอยากรู้ว่าคุณมาวุ่นวายกับผมทำไม
ทางครอบครัวปฏิเสธที่จะแถลงการณ์ใดๆ ขณะเดินออกจากศาลในวันนี้
และดูจากท่าทางทุกอย่าง
พวกเขาคงวางแผนใช้เวลายามค่ำคืน ที่บ้านของพวกเขาในนิวตัน
ไม่มีใครรู้ชัด ว่าวันพรุ่งนี้จะมีอะไรเกิดขึ้น
อย่างไรก็ตาม การแถลงเปิดคดีได้สื่อเป็นนัย
ว่าเราอาจมีการพิจารณาคดี ที่สะเทือนอารมณ์
ผมเอลิกซ์ หว่อง จากสำนักข่าวช่อง 12
(เป็นไง)
(ว่าไง)
(วันนี้เป็นไงบ้าง)
(ฮ่าๆ นายโอเคไหม ในทีวีดูดุเดือดมาก)
(ถ้าได้ไอศกรีมฟรีก็คงดี)
(ดับเบิลยูซีซีไอ บอสตัน)
ผมเพิ่งวางสายจากดัฟฟี่
ไม่ใช่เรื่องดี แต่ช่วยฟังหน่อยนะ
อะไรคะ
คนขับรถลินคอล์นน่ะ เขาชื่อเจมส์ โอเลียรี่
พรรคพวกเรียกเขาว่าคุณพ่อโอเลียรี่
พรรคพวกเหรอ
เดาว่าเขาคงเป็นอดีตนักเลง
เขามีประวัติ ดัฟฟี่บอกว่า เขาเคยเป็นคนคุ้มกันอะไรสักอย่าง
ตอนนี้เขาทำงานรับจ้าง พวกงานเล็กๆ น้อย
รับจ้างกระทืบคน อะไรแนวนั้น
ล้อเล่นกันหรือไง เขาจะเอาอะไรจากเรา
ผมก็ไม่รู้
แล้วเราควรทำยังไง ให้ตำรวจจับไปสอบปากคำไม่ได้เหรอ
ไม่ได้ ถ้าเขาไม่ได้ คุกคามเราอย่างชัดเจน
พระเจ้าช่วย
ดัฟฟี่บอกว่าจะคอยสอดส่องให้ ผมรู้ว่ามันฟังดูแย่
แต่เป็นไปได้ที่เขาจะเป็นแค่ ใครสักคนที่พยายามทำให้เรากลัว
ท่าทางเรายังดูกลัวไม่พอสินะ
ใจฉันแบบว่าเต้นรัว เพราะว่าเขาไม่ตอบฉัน
ตอนนั้นฉันยังไม่เห็นว่าเขา เป็นยังไงจนกระทั่งเข้าไปใกล้ๆ
แล้วคุณได้เรียกให้ใครช่วยไหม
ฉันจำได้ว่าคลานถอยหลัง ขึ้นเนินไป แล้วโทรหาตำรวจ
ขอบคุณครับ คุณนายจีอาเน็ตโต
คุณไคลน์
ไม่มีคำถามค่ะ ใต้เท้า
สวนสุนัข ใช่ครับ
ตอนนั้นเป็นเวลาเท่าไหร่
ประมาณแปดโมงเช้าครับ
อย่างที่บอก มันเหมือนเสียง ของเด็กผู้ชายที่ผมเคยได้ยิน
เขาพูดว่า "หยุดนะ นายกำลังทำฉันเจ็บ"
"หยุดนะ นายกำลังทำฉันเจ็บ"
คุณบอกได้ไหมว่าเสียงนั้นมาจากทิศไหน
ทิศตะวันตก คิดว่านะ
คุณเจ้าหน้าที่ การที่ผู้ช่วยอัยการเขต
เข้าไปกำกับการสืบสวนคดีฆาตกรรม มันเป็นขั้นตอนมาตรฐานเหรอ
ใช่ครับ
และใครคือผู้ช่วยอัยการเขต ที่รับผิดชอบคดีนี้ในตอนนั้น
ขอค้าน นอกประเด็นค่ะ
มาหารือกันข้างบัลลังก์
ใต้เท้า ฉันไม่เห็นว่าการเกี่ยวข้อง กับคดีในช่วงสั้นๆ ของคุณบาร์เบอร์
จะเกี่ยวกับความบริสุทธิ์ หรือความผิดของลูกชายเขาตรงไหน
ใต้เท้าครับ คณะลูกขุน มีสิทธิ์รับรู้ว่าพ่อของจำเลยเอง
เป็นผู้รับผิดชอบการสืบสวน ในระยะแรกนะครับ
ผมจะให้พูดต่อ แต่ขอเตือนนะ คุณคุณอัยการ
คุณบาร์เบอร์ไม่ได้ เป็นจำเลยในที่นี้ จำเอาไว้ด้วย
ครับ ใต้เท้า เข้าใจครับ
ขอให้พยานตอบคำถาม
แอนดรูว์ บาร์เบอร์ เป็นผู้รับผิดชอบครับ
แล้วคุณว่ามันแปลกไหม ที่คุณบาร์เบอร์ได้มาทำคดี
ที่เกี่ยวข้องกับเพื่อนร่วมชั้น ของลูกชายเขา
ไม่เลยครับ ไม่
แล้วพอลูกชายเขา ถูกตั้งข้อหาฆาตกรรมล่ะ
คุณกังวลอะไรบ้างไหม
ผมก็ไม่ได้ยินดีในเรื่องนั้น
คุณเจ้าหน้าที่ คุณเคยได้ยินเรื่องที่ว่าอัยการ
มีส่วนในการสืบสวนคดี ที่เกี่ยวข้องกับลูกชายตัวเองไหม
- ขอค้านค่ะ - เห็นด้วยกับคำค้าน
คุณอธิบายชัดแล้ว อัยการ ต่อที่คำถามถัดไป
หมดคำถามครับ ใต้เท้า
คุณไคลน์
เจ้าหน้าที่ปีเตอร์สันคะ คุณเป็น หนึ่งในคนแรกๆ ที่ไปถึงที่เกิดเหตุ
- มีการพบอาวุธที่ใช้ฆ่าในวันนั้นไหม - ไม่ครับ
นอกจากรอยนิ้วมือรอยเดียว ที่พบบนเสื้อกีฬาของเหยื่อ
มีการค้นพบหลักฐานอื่นใด ในวันนั้นไหมคะ
ไม่ครับ
และแน่นอนว่ายังไม่ทราบเจ้าของ รอยนิ้วมือจนภายหลัง ถูกไหมคะ
ครับ ถูกต้อง
งั้นก็พูดได้ใช่ไหมคะ ว่าในตอนต้นของการสืบสวน
ทั้งคุณและคุณบาร์เบอร์ ยังไม่มีผู้ต้องสงสัยชัดเจน
ไม่มีครับ
แล้วจำเลยคือผู้ต้องหาคนแรก ที่ปรากฏให้เห็นเหรอคะ
- ไม่ครับ ตอนแรกเราแค่... - ขอค้าน อยู่ในประเด็นด้วยเหรอ
คำค้านตกไป
ตอนแรกเราตามผู้ต้องหา ที่ชื่อลีโอนาร์ด แพตซ์
เขามีประวัติกระทำอนาจาร และทำร้ายร่างกายเด็ก อะไรทำนองนั้น
แปลว่าเขาเป็น ผู้กระทำผิดทางเพศที่อยู่ในระบบ
และนั่นทำให้เขา เป็นคนที่คุณสนใจงั้นเหรอ
ใช่ แถมเขาอาศัยอยู่ใกล้สวนด้วย
เขาไม่ได้แค่อาศัยอยู่ใกล้สวน
เป็นที่รู้กันว่าเขาเข้าไปเดิน ในสวนแทบทุกเช้า ถูกไหมล่ะคะ
ขอค้านครับ เป็นการชี้นำพยาน
คำค้านตกไป
ครับ จริงๆ แล้วเขาก็ยอมรับด้วย ว่าอยู่ที่สวนในเช้าวันนั้น
หมดคำถามค่ะ ขอบคุณ
คุณเจ้าหน้าที่ การสอบสวนลีโอนาร์ด เป็นความคิดของใครครับ
แอนดี้ บาร์เบอร์ ทำให้ผมทราบเรื่องนั้น
แอนดี้ บาร์เบอร์ เข้าใจล่ะ
แล้วจากนั้นคุณแพตซ์ก็พ้นข้อสงสัย
เมื่อลูกของคุณบาร์เบอร์ถูกตั้งข้อหา
ใช่ครับ
หมดคำถามครับ ใต้เท้า
- ใต้เท้าคะ เราขอถามพยานอีกครั้ง - เชิญเลย
ตอนที่คุณโลจูดิซถามว่าตัดลีโอนาร์ด ออกจากการเป็นผู้ต้องสงสัยหรือยัง
ตอนนั้นคุณแน่ใจหรือไม่ ว่าเขาบริสุทธิ์
แน่ใจเหรอ ไม่ครับ
คุณเห็นด้วยไหม การที่คุณบาร์เบอร์ ให้สอบสวนลีโอนาร์ด แพตซ์
ครับ เห็นด้วยอย่างยิ่ง
แล้วการตัดสินใจอื่นๆ ของแอนดี้ บาร์เบอร์ ล่ะคะ
มีข้อกังขาอะไรไหม
เท่าที่พอจะนึกได้ ไม่มีครับ
เขาเป็นมือดีที่สุดที่พวกเขามี
ที่พวกเขาเคยมีน่ะนะ
ขอบคุณ คุณเจ้าหน้าที่ หมดคำถามค่ะ
เครือรัฐ คุณพร้อม เรียกพยานคนต่อไปหรือยัง
ครับ ใต้เท้า
ลำแสงหักเหผ่านช่องแคบแต่ละช่อง
และสร้างรูปแบบที่มีแถบสว่าง และแถบมืดที่อีกฝั่งหนึ่ง
ทำไมน่ะเหรอ เพราะแสงไม่ได้เป็นอนุภาค แต่...
- คลื่นเหรอครับ - ถูกต้อง
และการแทรกสอดของคลื่น เป็นตัวทำให้เกิดรูปแบบ
นักฟิสิกส์เหล่านี้จึงตัดสินใจ ว่าพวกเขาจะแก้ปัญหาที่เกิดขึ้น
ด้วยการติดตั้งอุปกรณ์ ที่จะทำให้พวกเขาเห็น
ว่าช่องแคบไหน ที่อิเล็กตรอนแต่ละตัววิ่งผ่าน
เฉพาะเวลาที่พวกเขา พยายามสังเกตการณ์มัน
อิเล็กตรอนก็หยุดทำตัวเหมือนคลื่น และแสดงพฤติกรรมเหมือนอนุภาคอีกครั้ง
อะไรกัน เป็นไปไม่ได้น่า
- กูเกิลดูสิ - เดี๋ยวผมมานะ
ฉันบอกกับภรรยา ว่ามันเหมือนฉันกับทีมเซลติกส์เป๊ะ
ทันทีที่ฉันเปิดเกม พวกเขาแพ้
ผมบอกแล้วไงว่าไม่ต้องโทร
ฉันแค่อยากรู้ว่าเป็นยังไงบ้าง
อะไร
"อะไร" หมายความว่ายังไง การพิจารณาคดีไง
เขาเป็นหลานฉัน ฉันมีสิทธิ์จะรู้
ฟังผมให้ดีๆ นะ
พ่อไม่มีสิทธิ์ห่าเหว อะไรทั้งนั้น โอเคไหม
ฉันอาจมีสิทธิ์โทรหานักข่าวสักคน ที่คอยจิกตามฉันอยู่ก็ได้
อยากทำอะไรก็ทำ
ไม่เอาน่า ฉันแค่อยากรู้ ว่าแกคิดอะไรอยู่
กลยุทธ์ของแกคืออะไร
ฉันดูข่าวจากที่นี่ทั้งวัน ฉันว่าเด็กนั่นมีโอกาสชนะ
แต่เรื่องนี้แกต้องใช้หัวหน่อย
อ๋อเหรอ ไม่เห็นรู้เลย ว่าในคุกมีสอนกฎหมายด้วย
ขำดีนะ คิดว่าการติดคุก เป็นเรื่องตลกหรือไง
ขอบอกให้รู้ไว้นะ
แกมั่นใจได้เลยว่าที่นี่ ไม่ใช่ที่สำหรับเด็กอย่างเจค็อบ
ทีนี้หนึ่งในพยานวันนี้
ตำรวจที่นั่งในคอกพยานน่ะ
เขาพูดถึงคนที่ชื่อแพตซ์
เขาทำไม
คือแกคิดว่าเขาทำเหรอ
- ใช่ไหม - ใช่
แกแน่ใจนะ
นี่ ผมต้องวางแล้ว
หมอนั่นเป็นพวกทำอนาจารเด็กใช่ไหม
ประมาณนั้น
เป็นหรือไม่เป็น จะประมาณได้ไงวะ
ก็เหมือนที่พ่อเป็นฆาตกร ก่อนจะทำการฆ่าคนจริงๆ ยังไงล่ะ
ทำไมต้องโยงมาที่ฉันอยู่ได้
เลิกห่วงว่าฉันเป็นคนแบบไหน
แล้วไปห่วงหลานฉันแทนดีกว่าไหม
อย่าโทรมาเบอร์นี้อีก
ฉันพูดจริงๆ อย่าให้เขาต้องมาอยู่ที่นี่
ได้ยินไหม
ฉันอยู่ในที่เส็งเคร็งนี้มาทั้งชีวิต
ฉันจะไม่อยู่เฉยในขณะที่ชีวิตหลาน...
ไอ้เวร...
งานเข้าหนักแน่ ไอ้เบื๊อก
- โจแอนนาไปแล้วเหรอ - ค่ะ
เมื่อกี้ใครเหรอคะ
อ๋อ นั่น... บัตรเครดิตน่ะ ยืนยันการใช้จ่ายนิดหน่อย
โจแอนนาดูจะ... เห็นว่ามันไปได้สวย
รู้ไหม ผมก็เริ่มมอง ว่าเธอควรคิดแบบนั้น
มันแปลกจริงๆ เพราะมีคนอยู่เยอะมาก
ฉันไม่รู้ว่าทำไม เพราะข้างนอกมันหนาวจะตาย
- นี่ลูก - รอเดี๋ยวนะ
แม่แค่จะแขวนนี่ไว้ให้ที่ประตู
โอเค ขอบคุณครับ
ลูกคุยกับใครน่ะ
ซาราห์ครับ
โอเค
- ฝากทักทายเธอด้วย - ได้ครับ
โทษทีนะ
ยังไงก็เถอะ มีผู้หญิงคนนึง กับลูกๆ เดินเข้ามา ถูกไหม
แล้วพวกเขาเสียงดัง และทำตัวน่ารังเกียจมาก
ฉันก็แบบ "คุณพระ หุบปากทีเถอะ" แต่ว่า...
คุณทำงานที่ฝ่ายนิติเวช ของรัฐมานานแค่ไหน
สิบเอ็ด เกือบจะ 12 ปีค่ะ
คุณคาร์ลสัน คุณช่วยอธิบายถึงเลือด ณ จุดที่เกิดเหตุได้ไหมครับ
มีการกระจายของเลือดเล็กน้อย ที่รัศมีน้อยกว่าหนึ่งนิ้วค่ะ
เมื่อวานนี้เราได้ยินฝ่ายจำเลยแย้ง
ว่ามันควรจะมีเลือด ติดอยู่บนเสื้อผ้าของคนร้าย
ในเหตุการแทงแบบนี้
- คุณมีความเห็นอะไรไหม - มีค่ะ
มันไม่ถูกต้องซะทีเดียว ในเมื่อ ดูจะไม่มีการกระเด็นจากการดึงมีดออก
และยังอาจเป็นไปได้ด้วย ว่าคนร้ายแทงเหยื่อจากด้านหลัง
ซึ่งหมายความว่าเขาจะอยู่ นอกแนววิถีที่เลือดจะกระเด็นใส่ได้
คุณบอกอะไรเกี่ยวกับ อาวุธของฆาตกรได้บ้างครับ
เราตามหามีดที่มีใบมีด ยาวสี่ถึงหกนิ้วและมีฟันเลื่อยค่ะ
เข้าใจแล้ว
แบบมีดเล่มนี้เหรอครับ
ขอค้านค่ะ
ทางเครือรัฐขอแสดงหลักฐาน...
ขอค้านค่ะ
ใต้เท้าครับ ในไม่ช้า คณะลูกขุนจะได้ฟังคำให้การ
จากเพื่อนสนิทของจำเลย
ว่าจำเลยมีมีด ที่เหมือนมีดเล่มนี้ในครอบครอง
มีดชเนลล์แทคติคอล
ใต้เท้าคะ นี่เป็นการเล่นไม่ซื่อ
ทางเครือรัฐยังไม่มีการเชื่อมโยง มีดใดๆ กับตัวจำเลย
และการนำมันมาโบกไปมาในนี้ถือว่า ไร้ความรับผิดชอบ เป็นการกระตุ้นโทสะ
ศาลเห็นด้วยกับคำค้าน เก็บมีดด้วย คุณโลจูดิซ
ถ้าอย่างนั้นก็หมดคำถามครับ ใต้เท้า
ซักค้าน
แน่นอนค่ะ ใต้เท้า
คุณคาร์ลสันคะ เมื่อกี้เราเพิ่งพูดกันถึงเลือด
มีหลักฐานทางเลือดใดๆ ที่ได้มาจากตัวจำเลยไหมคะ
ไม่มีค่ะ
หลักฐานทางพันธุกรรมล่ะคะ
ดีเอ็นเอ เส้นผม เส้นใยผ้า
ไม่มีค่ะ มีแค่รอยนิ้วมือ
- ฉันขอตั้งสมมติฐานได้ไหมคะ - ได้ค่ะ
สมมติว่าจำเลย เจค็อบ กำลังเดินไปโรงเรียน...
แล้วบังเอิญเจอเหยื่อ ที่นอนอยู่บนพื้น
และสมมติว่าเจค็อบยกตัวเหยื่อขึ้นมา ด้วยการดึงคอเสื้อ ดูว่าเขาโอเคไหม
มันจะทำให้เกิดรอยนิ้วมือ ที่สอดคล้องกับที่คุณเจอหรือเปล่า
ค่ะ มันก็เป็นไปได้
ทีนี้มีดที่เครือรัฐ พยายามนำมาแสดงให้ดู
คุณเคยเห็นมันมาก่อนไหมคะ
ขอค้านครับ นอกประเด็น
คำค้านตกไป คุณเป็นคนเริ่มก่อนนะ อัยการ
ค่ะ ทางสำนักงานอัยการเขต ขอให้ฉันตรวจสอบ
ว่ามีดรุ่นดังกล่าวนั้นเข้ากัน กับบาดแผลของเหยื่อหรือไม่
และฉันเข้าใจว่าพวกเขา เอามีดรุ่นอื่นให้คุณเทียบด้วยใช่ไหม
ไม่ค่ะ
ไม่เหรอ
อย่างน้อยพวกเขาคงให้คุณบอกใช่ไหม
ว่ามีมีดอื่นๆ อีกกี่รุ่น ที่อาจสร้างบาดแผลเหล่านั้นได้
ไม่ค่ะ
แล้วคุณว่าน่าจะมีเท่าไหร่
ไม่รู้สิคะ คงต้องใช้การคาดเดา
หนึ่งพันไหม
เยอะพอสมควรค่ะ
เจ็ดร้อยเหรอ ห้าร้อย
น่าจะ... น่าจะประมาณนั้นน่ะค่ะ
พูดอีกอย่างก็คือ โอกาสที่มันจะเป็นมีดที่ใช่
คือหนึ่งใน 500 ถูกไหม
ขอค้านครับ เป็นคำถามที่ต้องใช้การคาดเดา
เห็นด้วยกับคำค้าน
หมดคำถามค่ะ ใต้เท้า
แพ้แน่นอนเลยเนี่ย
ได้ออกมาลอยหน้าลอยตาแน่ ไม่เห็นเหรอ
เขาฆ่าลูกเราแล้วกำลังจะลอยนวล
เพราะเจ้างั่งนั่น กับละครงี่เง่าของเขา
ขอเถอะ ฉันรับไม่ได้
ใช่ ผมเองก็รับไม่ได้เหมือนกัน
แดน แดน
(ห้องประชุม)
นึกไม่ถึงเลยว่าเขาจะไม่รู้ ว่าการแสดงนั่นจะแว้งกัดเขา
เพราะเขาน่ะสะเพร่า
- ลูกไม่เป็นไรนะ - ครับ
มีคนนึงยิ้มด้วยครับ
หนึ่งในคณะลูกขุน คนที่มีเคราแพะ
เขายิ้มจริงๆ เหรอ
ครับ ตอนเธอยอมรับ ว่าโอกาสคือหนึ่งใน 500 เขาก็ยิ้ม
มีเรื่องเหรอ
เปล่า ไม่ ไม่มีอะไร
เอาไว้ค่อยคุยค่ะ
คุณกับคุณบาร์เบอร์ทำงาน ร่วมกันมาหลายคดี ถูกไหมครับ
เมื่อก่อน ใช่ค่ะ
ถ้าพูดถึงเรื่องการทำงาน คุณว่าเขาขยันหรือเปล่า
ยิ่งกว่านั้นอีก เขาแทบไม่พักเลย
การทำงานแทบไม่พักนั้น แสดงออกมาให้เห็น
ตอนที่พวกคุณพยายาม ขจัดความล่าช้าในระบบโรงเรียนไหม
เขาไม่ได้คิดว่า เพื่อนร่วมชั้นสำคัญที่สุด
เราสอบปากคำเพื่อนสนิทเบ็นไปแล้วด้วย
สุดท้าย พอคุณได้สอบปากคำพวกนักเรียน
คุณได้อะไรที่เป็นประโยชน์ กลับมาบ้างไหม
จากการสอบปากคำครั้งแรก มันไม่ค่อยได้อะไร
แต่จากการติดตามผล เราได้เรียนรู้ว่า
ระหว่างเหยื่อและจำเลย มีความบาดหมางกันอยู่
ซึ่งก็คือเบ็นได้รังแกจำเลย
มาพักหนึ่งแล้ว ใช่ค่ะ
นี่เป็นช่วงที่คุณเริ่มมองจำเลย เป็นผู้ต้องสงสัยใช่หรือไม่
ใช่ค่ะ
แม้ว่าพ่อของเขาจะยัง เป็นคนคุมการสืบสวนอยู่น่ะเหรอ
การสืบสวนบางอย่างก็ต้องดำเนินไป
โดยไม่ให้คุณบาร์เบอร์รับรู้
แล้วคุณพบอะไรบ้าง
พบว่าจำเลยน่าจะมีมีด ที่สอดคล้องกับบาดแผล
พบว่าเขามีแรงจูงใจเพียงพอ
และมีโอกาส เพราะการเคลื่อนไหวของเขา ในเช้าวันที่เกิดการโจมตี
บ่งบอกว่าเขาอยู่ใกล้ หรืออยู่ในที่เกิดเหตุ
คุณได้จับกุมเขาในตอนนี้ไหม
หลังจากได้ผลพิสูจน์รอยนิ้วมือ
เราก็ขอหมายและค้นบ้านเขา
พยายามหามีด ซึ่งเราหาไม่พบ
คุณได้ยึดคอมพิวเตอร์ ของจำเลยไปหรือเปล่า
ยึดค่ะ แต่ไม่พบอะไร ที่จะสามารถฟ้องร้องได้โดยตรง
คุณเจ้าหน้าที่ คุณรู้จักโปรแกรม ที่ชื่อดิสก์สเครปเปอร์ไหม
รู้จักค่ะ มันเป็นโปรแกรมที่ ล้างฮาร์ดไดรฟ์ ลบไฟล์ อะไรแบบนั้น
โปรแกรมนั้นอยู่ใน แล็ปท็อปของจำเลยหรือไม่
อยู่ค่ะ
เป็นไปได้ไหมที่ในแล็ปท็อปนั้น เคยมีหลักฐานที่ฟ้องร้องได้
และถูกจำเลยลบออกไป
ขอค้าน เป็นคำถามที่ต้องใช้การคาดเดา
เห็นด้วยกับคำค้าน
แล้วพวกสื่อลามกล่ะ
- ขอค้าน นอกประเด็นค่ะ - เห็นด้วยกับคำค้าน
ผมขอพูดให้ชัดกว่านี้ก็แล้วกัน
คุณเจอภาพลามกที่มีความรุนแรง บนแล็ปท็อปของจำเลยหรือไม่
ฉันว่าสื่อลามกทุกอย่าง สื่อถึงความรุนแรง
ก็จริง
ผมหมายถึงโดยเฉพาะภาพที่เชิดชู ความทารุณหรือการทรมานน่ะ
ขอค้าน นอกประเด็นค่ะ
คำค้านตกไป ให้พยานตอบ
มีอยู่บ้างค่ะ
หมดคำถามครับ
คุณเจ้าหน้าที่ ฉันเข้าใจว่าคุณได้ จัดการตามหมายค้นมานับครั้งไม่ถ้วน
- ในอาชีพของคุณ ใช่ไหม - ใช่ค่ะ
ยึดแล็ปท็อปมาก็มาก
ใช่
เคยเจอเครื่องไหน ที่ไม่มีอะไรลามกเลยไหมคะ
คิดว่าไม่เคยค่ะ
เจ้าหน้าที่คะ จริงหรือไม่ ที่คุณเป็นคนแรก
ที่ระบุว่าลีโอนาร์ด แพตซ์ เป็นบุคคลต้องสงสัย
ไม่ใช่คุณบาร์เบอร์
ค่ะ ฉันเป็นคนบอก ให้แอนดี้รู้เรื่องแพตซ์
และเราเห็นตรงกัน ว่าเขาเป็นคนที่ควรจับตาดู
คำถามสุดท้ายนะคะ
ในการสอบสวน มีจุดไหน
ที่แอนดี้ บาร์เบอร์ มีพฤติกรรม แสดงออกว่าเขาสงสัยลูกชายตัวเอง
ไม่ ไม่มีเลยสักนิด
หมดคำถามค่ะ ใต้เท้า
คุณโลจูดิซ อยากถามอีกไหม
คุณเจ้าหน้าที่...
คุณทราบไหมว่าคุณบาร์เบอร์ มีพฤติกรรมรุนแรง
- ไม่ค่ะ - คุณแน่ใจนะ
ไม่เคยเห็นเขาคว้าเสื้อนอกใคร แล้วผลักชิดกำแพงเลยเหรอ
ขอค้าน นอกประเด็นค่ะ
คำค้านตกไป
หนึ่งครั้งค่ะ เขาทำกับคุณ
หลังจากที่คุณยั่วโมโหด้วยการ เหน็บแนมที่พ่อเขาเข้าคุกเพราะ...
เข้าคุกเพราะฆ่าคนตายน่ะเหรอ
- ขอค้านค่ะ ใต้เท้า - เห็นด้วยกับคำค้าน
มาหารือกันข้างบัลลังก์เดี๋ยวนี้
ผมตกใจกับสิ่งที่เห็นจริงๆ ผมบอกตอนพิจารณคดีเบื้องต้นแล้วนะ
ใต้เท้าครับ ทนายของจำเลย เป็นคนเริ่มเปิดประเด็น
ว่าพ่อของจำเลยมีเหตุผล ที่จะสงสัยลูกชายตัวเองหรือเปล่า
ผมก็แค่พยายามจะแย้งเท่านั้นเอง
ล้อเล่นหรือยังไงกัน
ใต้เท้าคะ ฝ่ายจำเลย ต้องขอให้การไต่สวนเป็นโมฆะ
- ไม่เอาน่า - เขาได้รับคำสั่งชัดเจนไปแล้ว
คุณอยู่ในจุดที่ล่อแหลมเป็นพิเศษ คุณโลจูดิซ เข้าใจผมไหม
ไปซักพยานคนนี้ ให้เสร็จจบเดี๋ยวนี้เลย
แล้วถ้าผมได้ยินเรื่องปู่ของจำเลยอีก แม้แต่แค่เสียงกระซิบ
ผมจะไม่พิจารณาคดี ตามที่คุณไคลน์ขอ ชัดไหม
ครับ ใต้เท้า
ท่านผู้มีเกียรติครับ
ทางกฎหมายมีคำกล่าวที่ว่า "เรายกเลิก สิ่งที่ประกาศไปแล้วไม่ได้"...
แต่ผมขอยืนยันให้พวกคุณ ทำแบบนั้นกับคำถามสุดท้าย
คุณคงทรมานน่าดู
นั่งอยู่โดยที่ทำอะไรไม่ได้
ผมไม่มีทางเลือก
แสดงว่าคุณเชื่อมือคุณไคลน์
ใช่
ในการพิจารณาคดีวันที่สี่ ทางเครือรัฐเรียกพยานคนสุดท้ายขึ้นมา
เดเร็ค ยู
คุณรู้สึกไหมว่าคุณไคลน์เตรียมพร้อม มากพอสำหรับการเบิกความของเดเร็ค ยู
ใช่ เธอทำได้ดีที่สุดแล้ว
เธอตั้งใจจะทำลาย ความน่าเชื่อถือของเขาเหรอ
เขามีแรงจูงใจที่ฟังขึ้น ลูกขุนมีสิทธิ์ที่จะรู้
แล้วคุณกับลอรี่ล่ะ
เราทำไม
พวกคุณเตรียมพร้อมหรือเปล่า
เรามีปัญหา
ฉันหาตัวแมท แม็คแกร็ธ ไม่เจอ
อะไรนะ
เอลเลนพยายามติดต่อเขา ทางมือถือมาทั้งอาทิตย์
แล้วในที่สุดเธอก็ ได้คุยกับแม่เขาเมื่อเช้านี้
แม่เขาบอกว่าเธอทะเลาะกับแมท เมื่อสามวันก่อน เขาเลยออกจากบ้านไป
แฟนเขาเพิ่งโพสต์ บนสื่อออนไลน์จากฟลอริดา
แม่เขาเลยคิดว่าเขาอยู่ที่นั่นกับเธอ
แล้วเราควรทำยังไง เขาต้องมาเป็นพยานพรุ่งนี้แล้ว
ไม่ต้องห่วง เราจะหาทาง ทำอะไรสักอย่าง โอเคนะ
ขอให้ทุกคนในศาลยืนขึ้น
ผมแบบว่า "ทางเดียวกับที่นาย มาโรงเรียนเลย นายเห็นอะไรไหม"
แล้วเจคก็บอกว่าไม่
ไม่ได้พูดเรื่องที่เห็นเบ็นนอนอยู่ หรือที่พยายามจะช่วยเขาเลยเหรอ
ไม่เลย แล้วจากนั้นเขาก็เล่นมุก
ประมาณว่า "ถ้านิสัยดีกว่านี้ก็คงไม่โดน"
และนี่คือภายในไม่กี่ชั่วโมง หลังจากรู้ว่าเบ็นถูกฆาตกรรมใช่ไหม
คิดว่าใช่ครับ ตอนนั้น เราเล่นเกมกันอยู่ที่บ้านเจค
ที่คุณบอกว่าเบ็นเคยหาเรื่องเจค็อบ
คุณหมายความยังไง
เบ็นคอยรังควานเจคตลอด เขาชอบเรียกเจคว่า "ตุ๊ด"
เหมือนเป็นฉายา
เช่นเขาจะถามเจคเกี่ยวกับ เรื่องทางเพศต่างๆ ที่พวกเกย์มักจะทำ
แต่ถามต่อหน้าทุกคนเพื่อให้เขาอาย
ไม่ก็แกล้งทำเป็นต่อยเจค ถ้าเดินผ่านกันตรงทางเดิน
อะไรแบบนั้น
และการแกล้งทั้งหมดนั้น ทำให้เจค็อบหัวเสีย
- ใช่ครับ แน่นอน - มันทำให้เขาโกรธไหม
ต่อหน้าเบ็นน่ะไม่เท่าไหร่ แต่...
ลับหลังแล้วเขามักระบาย ว่าเขาเกลียดสิ่งที่เบ็นทำแค่ไหน
ซึ่งผมเข้าใจเลย คือบางทีเบ็น ก็ทำนิสัยแย่กับผมด้วยเหมือนกัน
หลังจากการตายของเบ็น ตั้งแต่เมื่อไหร่
ที่คุณเริ่มคิดว่าเจค็อบ เพื่อนของคุณมีส่วนเกี่ยวข้อง
ขอค้านครับ เป็นการชี้นำพยาน
คำค้านตกไป
คุณตอบได้เลย พ่อหนุ่ม
คิดว่าเป็นสามวันต่อมาครับ
นอกจากอารมณ์โกรธของเขาแล้ว มีอะไรอีกไหมที่ทำให้คุณเริ่มสงสัย
ก็มีมีดครับ
เจคมีมีดคอมแบทที่ดูน่ากลัว ซึ่งเขาซื้อมาจากในตัวเมือง
- บางครั้งเขาก็เอามันมาโรงเรียน - เอามาอวดหรืออะไร
ไม่เชิงครับ คือเขาเอาให้ผม กับดีแลนเพื่อนเราดู...
แต่เหมือนเขาจะชอบ พกมันไว้กับตัวมากกว่า
พกมันไปไหนมาไหนด้วย
เหมือน... เป็นความลับของเขา
เข้าใจล่ะ แปลว่ามี การรังแกกับเรื่องมีด...
แต่คุณรู้เรื่องนี้อยู่แล้วนี่
แล้วคุณไม่ฉุกใจสงสัย ในตัวเจค็อบทันทีเหรอ
ไม่รู้สิครับ ส่วนหนึ่ง ในตัวผมอาจมีคิดนิดนึง
จนผมได้อ่านอะไร ที่เขาพิมพ์ออนไลน์นั่นแหละ
ออนไลน์เหรอ
เว็บไซต์ไม่น่าดูที่เจคชอบเข้า ที่ชื่อว่าห้องชำแหละ
ที่ว่า "ไม่น่าดู" คุณคง หมายถึงแนวอนาจารสินะ
ครับ แต่มันไม่ค่อย เกี่ยวกับเซ็กซ์หรอก
ออกไปทางการใช้ความรุนแรง พวกภาพสยดสยอง
เว็บนี้มีพวกเนื้อหาด้วยไหม
ครับ คนเขาโพสต์ทุกอย่าง รูปภาพ วิดีโอ เรื่องราวต่างๆ
แล้วรู้หรือเปล่าว่าเจค็อบ โพสต์เรื่องราวอะไรบ้างไหม
โพสต์ครับ
เขาเรียกมันว่าเรื่องของจ็อบ
เรื่องของจ็อบ
ครับ มาจากอักษรย่อชื่อเขา เจ โอ บี
เป็นชื่อที่เขาใช้ในเว็บนั้น
คุณรู้อะไรเรื่องนี้บ้าง
ผมรู้ไม่มากพอ คุณต้องหยุดมัน
แล้วจ็อบโพสต์เรื่องเกี่ยวกับ การฆาตกรรมเบ็น ริฟกิ้น หรือเปล่า
ครับ
ทางเครือรัฐขอแสดงหลักฐาน...
ขอค้านค่ะ
ใต้เท้าคะ เราขอเข้าไปหา
กรุณาอยู่ในความสงบ
ด้วยความเคารพ ใต้เท้า เราขอไปหาที่บัลลังก์
ใต้เท้าคะ นี่เป็นการลอบกัด ไม่เคยมีการเปิดเผยการค้นพบเหล่านี้
ใต้เท้า เรื่องนี้ถูกเขียนขึ้น โดยตัวจำเลยเอง
ถ้าเขาเลือกปกปิดไม่ให้ทนายตัวเองรู้ ก็ไม่ใช่ความผิดของเครือรัฐนะครับ
นี่มันเรื่องอะไรกัน เจค็อบ
เจค็อบ
ใต้เท้าคะ ฉันต้องขอ หารือกับลูกความหน่อย
ได้ เชิญเลย
ผมต้องขอให้ทุกคนอดทน
ในขณะที่ผมให้ทนายฝ่ายจำเลย หารือกับลูกความของเธอสักครู่
เขาจะยอมให้พูดต่อ เว้นแต่ว่า เจค็อบจะไม่ได้เป็นคนเขียนเรื่องนั้น
- งั้นนั่นก็คือแผน... - พวกนั้นรู้ว่าเขาเขียน แอนดี้
พวกเขามีไอพีแอดเดรส
เจค็อบ
ถ้าเราถอยตอนนี้ มีแต่จะทำ ให้ลูกขุนมุ่งความสนใจในส่วนนี้
มันจะแย่แค่ไหน
"เจสันยืนอยู่บนทางเดิน ขณะที่เบรนท์ เดินมุ่งหน้ามาที่เขาพร้อมแสยะยิ้ม
หากเบรนท์รู้จักตัวจริงของเจสัน เขาก็คงกลัวหัวหด
'อย่ามายุ่มย่ามกับฉัน' เจสันเตือนเขา 'ฉันพูดจริง'
แต่เบรนท์กลับหัวเราะและจับแขนเขา
บิดไปด้านหลัง เหมือนหลายๆ ครั้งที่เขาเคยทำ
'หยุดนะ นายกำลังทำฉันเจ็บ' เจสันบอก แต่มันไม่ได้เจ็บเท่าไหร่หรอก
เจสันแค่อยากให้เบรนท์คิดแบบนั้น เขาจะได้ปล่อยมือ
เบรนท์หัวเราะอีกครั้ง แบบเดียว กับที่เขาทำเสมอ หัวเราะเสแสร้ง
มือของเจสันสอดเข้าไป ในกระเป๋าเสื้อกีฬาของเขา
อยู่นี่เอง เพื่อนยามยากของเขา
เขางอนิ้วรัดด้ามจับเอาไว้ และรู้สึกถึงพลังที่หลั่งไหลผ่านแขน
ขึ้นไปยังหัวไหล่ของเขา
เขารู้ว่าหันหลังกลับไม่ได้แล้ว
สวนเองก็ดูจะรู้ดีเช่นกัน
เขาได้ยินเสียงสายลมในใบไม้ และเสียงนกร้อง
เบรนท์มองเห็นมีดที่พุ่งมา แต่มัน สายเกินกว่าจะทำอะไรได้นอกจากมอง
มันเสียบเข้าง่ายจนเจสันนึกว่า ตัวเองแทงอากาศอยู่ มันทำเขาแปลกใจ
เขาแทงไปอีกสองครั้ง ตอกย้ำสมอง ให้จดจำความรู้สึกในภายหลัง
เบรนท์ล้มหงายหลังและกลิ้งลงเนินไป
จนหยุดนิ่งอยู่ด้านล่าง
เจสันรู้ว่าตัวเองควรไป แต่เขาอดใจไม่ได้
เขาเดินลงไปยังร่างของเบรนท์ ดูให้แน่ใจว่าเขาตายแล้ว
กลิ่นเลือดที่คลุ้งอยู่ ในอากาศทำให้เขาเวียนหัว
เขาพบลำธารอยู่ใกล้ๆ จึงล้างมีดและมือตัวเองเสีย
เขามองเห็นเงาสะท้อนของตนในน้ำ แต่ตอนนี้ใบหน้าของเขาดูต่างไปแล้ว
มันดูจะบอกว่า 'นี่จะเป็นความลับระหว่างเรา'
จบ"
เรื่องราวนี้ถูกโพสต์หลังจากมีการ พบศพของเบ็น ริฟกิ้น สามวันใช่ไหม
ครับ
หมดคำถามครับ ใต้เท้า
คุณไคลน์
ไม่
ไม่ เราไม่ได้เตรียมพร้อม
วันนี้ได้เกิดการหักมุมที่ทำให้ ผู้คนทั้งห้องพิจารณาคดีต่างตะลึงงัน
เมื่อคำให้การจาก เพื่อนร่วมชั้นคนหนึ่งของเจค็อบ
ช่วยให้มีหลักฐานในการฟ้อง ที่สร้างความเสียหายได้อย่างหนัก
อย่างน้อยๆ ปฏิกิริยา จากลูกขุนก็ชัดเจนครับ
มันก็แค่เรื่องแต่ง
ผมไม่คิดว่ามันจะเป็นเรื่องใหญ่
ลูกทำหรือเปล่า
บอกพ่อมาเถอะ ลูกฆ่าเขาหรือเปล่า
เปล่าครับ
ผมเปล่า
ฉันขอผู้พิพากษาได้นะ ให้ออกหมายศาลเรียกแมท แม็คแกร็ธ
เขาไม่ออกให้หรอก กับพยานชั้นสอง ที่กบดานอยู่ในฟลอริดาเนี่ย
เราไม่มีทางเลือกแล้ว ต้องจี้ไปที่แพตซ์เลย
อืม เขาได้หมายเรียกแล้วเมื่อเช้า
ฉันจะเบิกตัวเขาในฐานะพยานปรปักษ์ แล้วดูว่าจะได้อะไรจากเขาบ้าง
เราจะต้องเล่นทุกเกมที่เรามี ไม่ใช่แค่กับแพตซ์ เดเร็คก็ด้วย
คุณไม่คิดว่าเราซักค้านเดเร็ค เพียงพอแล้วเหรอ
คุณทำดีที่สุดแล้ว
คุณถูกทำให้เสียสมาธิ
เราทุกคนเลย
เราใช้แพตซ์เป็นแผนสอง ผมว่าเรา เล่นเดเร็คให้หนักขึ้น เรียกซาราห์มา
แอนดี้ เรื่องนี้เราคุยกันแล้ว
นั่นมันก่อนหน้านี้ เราต้องให้ซาราห์ ย้ำเรื่องความคลั่งไคล้ของเดเร็ค
ต้องให้เธอทวนคำพูดของเขาในคอกพยาน
อืม คุณพูดถูก มันอาจมีน้ำหนัก
ให้ลูกขุนได้เห็นรูปเซลฟี่อีกครั้ง
ไม่
ผมไม่อยากให้เธอมาเกี่ยว นี่เป็นการพิจารณาคดีของผม ผมบอกไม่
โทษนะ แต่ลูก ไม่มีสิทธิ์มีเสียงในเรื่องนี้แล้ว
ไม่ นับจากวันนี้ไป
ฉันจะจัดการให้เลยพรุ่งนี้เช้า
(ก้าวเดินไปในป่า โดย จ็อบ โพสต์เมื่อ 16 เมษายน เวลา 1.43 น.)
(เจสันไม่เกี่ยงการเดินไปโรงเรียน)
(เขาเดินไปตั้งแต่อยู่ ป.หก)
(สก็อตเวอร์เนอร์เอ็น4เซอร์9 พระเจ้า เรื่องนี้เอง เจบีทำชัวร์)
(ชอยเอมี่ - อ่านแล้วจะอ้วกจริงๆ ไม่อยากเชื่อเลยแต่...)
(พระเจ้าเกร็กเค - ว่าแล้วเชียว ทุกคนที่เคยไม่เชื่อฉันจงไปตายซะ)
(นี่)
(เธออยู่หรือเปล่า)
(ซาราห์ เฟซไทม์...)
(เฟซไทม์ ไม่สามารถใช้งานได้)
คุณไม่พูดอะไรมาทั้งคืน
คุณรู้หรือเปล่า
เกี่ยวกับเรื่องในเว็บ
ไม่
บอกความจริงฉันมา
- ก็บอกอยู่ - ความจริง ฉันต้องได้รู้
ลอรี่ ผมสาบานว่าผมกำลังบอกความจริง
แล้วเว็บไซต์ล่ะ
ห้องชำแหละนั่น
ผมแค่ปิดบังคุณเพราะผมรู้ว่ามันจะ...
อย่าๆ
อย่าอะไร
อธิบายให้พ้นตัวเหมือนที่คุณทำ กับทุกเรื่อง อ้างให้ตัวเองดูไม่ผิด
ผมรู้ว่ามันจะทำให้คุณกลุ้มใจ
คุณเชื่อไปครึ่งนึงแล้วว่าเจค็อบผิด ผมไม่อยากเพิ่ม...
ไม่อีกต่อไปแล้ว
คุณว่าอะไรนะ
ฉันไม่เชื่อเขา
จากสิ่งที่ฉันได้ยินในวันนี้
คุณจะให้แค่เรื่องเดียวนี้เปลี่ยน...
มันคือเรื่องเดียวมาตลอด
คุณไม่เห็นเหรอ
เราก็ผิดด้วย ถ้าเราปกป้องเขา เราก็ผิดมากพอๆ กับเขา
เอาละๆ เบาเสียงลงหน่อย เขาอยู่ข้างบนนี้เอง
ฉันไม่ได้บอกด้วยซ้ำ ว่าฉันจะทำยังไงกับมัน ฉันเปล่า
แต่ฉันรู้ว่าฉันได้ยินอะไร และรู้ว่ามันหมายถึงอะไร
ลอรี่ ผมขอร้องล่ะ
อย่าจูงใจตัวเองให้เชื่อ เพราะเรื่องที่แต่งขึ้นมาเลย
- มันไม่ใช่เรื่องแต่ง - ใช่สิ
นี่คือเด็กที่รังแกลูกเรา
ลูกเราอาจเคยจินตนาการ ถึงการทำร้ายเขาเป็นพันครั้ง
ก็เลยปล่อยให้ความคิดเตลิด และเขียนมันออกมา
บางที...
บางทีเขาอาจจินตนาการมัน ในแบบที่น่าขนลุกไปหน่อย
และมันเลวร้ายไหม ใช่
มันน่าสยดสยอง มันไม่ถูกต้อง และมันงี่เง่า
แต่มันก็เป็นเรื่องแต่ง
โจแอนนาตรวจสอบแล้วทุกบรรทัด
ไม่มีส่วนไหนเลย ที่ไม่เคยเห็นเป็นข่าว
- เขาจินตนาการเพ้อฝัน - เขาสารภาพออกมา
การเรียกมันเป็นอื่นก็แค่ การเล่นคำของนักกฎหมาย คุณรู้ดี
ถ้าคุณรู้ล่ะ
ถ้าคุณรู้อยู่เต็มอกว่าลูกชายเรา ทำเรื่องที่ไม่น่าให้อภัยนี้
พรากชีวิตเด็กคนนึงไป มันจะมีความหมายไหม
ผมก็ยังรักเขาอยู่ดี ถ้านั่นคือสิ่งที่คุณถาม
ไม่ใช่อย่างนั้น ฉันก็ยังจะรักเขาเหมือนกัน
ไม่ว่ายังไงฉันก็จะรักเขาเสมอ
คุณไม่รู้หรอกว่าในคืนนี้ ฉันอยากกอดเขามากแค่ไหน
และบอกเขาว่าทุกอย่างจะดีเอง
แต่ฉันเล่นเกมนี้ต่อไปไม่ไหวแล้ว
ที่ปล่อยให้เขาเสแสร้ง ว่าไม่ได้ทำ เสแสร้งใส่กันเอง
เขาไม่ได้เสแสร้ง เขาไม่ได้ทำ
- ผมรู้ว่าเขาไม่ได้ทำ - ไม่ คุณไม่รู้
ไม่มีใครตบตาคนอื่น ได้ยาวนานขนาดนั้นหรอก
แน่นอนว่าเขาทำได้ คุณนั่นแหละที่น่าจะรู้ดี
นั่นสินะ
จริงด้วยสิ
เขาเรียนรู้มาจากผม
เขาอาจเรียนรู้มาจากเราทั้งคู่
คุณอยากให้ผมพูดอะไร ลอรี่
คุณพูดถูก
ชีวิตแต่งงานเรามันจอมปลอม
ครอบครัวเราแม่งเหมือน นิทานหลอกเด็ก มันไม่มีอะไรเลย
และลูกชายเราก็เป็นฆาตกร
นั่นคือสิ่งที่คุณอยากได้ยินใช่ไหม
ไม่ใช่
แต่ไม่ได้หมายความว่า มันไม่ใช่ความจริง
สวัสดี
(หมายเรียกขึ้นให้การเป็นพยาน ในการพิจารณาคดีอาญา)
(เครือรัฐแมสซาชูเซตส์ โจทก์)
(เจค็อบ บาร์เบอร์ จำเลย)
(ถึง)
(ถึงคุณและคุณนายริฟกิ้น)
(ผมเห็นพวกคุณในข่าว)
(ผมฆ่าเบ็น)
คำบรรยายโดย พฤกษา รุ่งศิริทิพย์